ABŞ-də prezident seçkiləri (2000)
2000-ci il ABŞ prezident seçkiləri — əsas mübarizə Respublikaçı Corc Buş və Demokrat Albert Qor arasında gedən seçkilər. Corc Buş qalib gəlmiş, seçkilərin taleyini Florida seçicilərinin səsləri həll etmişdi. Belə bir "fotofiniş" Birləşmiş Ştatların tarixində heç vaxt olmamışdı. Seçkilərin nəticələri rəsmən elan olunana qədər bir ay ərzində çoxsaylı təkrar hesablamalar və məhkəmə iclasları keçirilmişdi. Bundan əlavə, bu, ABŞ tarixində dördüncü dəfə idi ki, qalib gələn məğlub olandan daha az populyar səs alırdı .